85. ΝΟΜΟΘΕΤ. ΔΙΑΤΑΓΜΑ υπ’ αριθ. 170 της 16/18 Νοεμ. 1974 (ΦΕΚ Α΄ 344) Περί τροποποιήσεως, συμπληρώσεως, καταργήσεως κλπ. διατάξεων του Οργανισμού της Αγροτικής Τραπέζης της Ελλάδος και εφαρμογής της υπ’ αριθ. 36/1971 αποφάσεως του Δ.Δ.Δ.Δ. Αθηνών και επί του προσωπικού αυτής. Άρθρ.1.-Πάσα τροποποίησις, συμπλήρωσις, κατάργησις ή αυθεντική ερμηνεία των διατάξεων του Οργανισμού της Αγροτικής Τραπέζης της Ελλάδος γίνεται δι’ αποφάσεως του Διοικητικού Συμβουλίου αυτής, εγκρινομένων υπό των Υπουργών Συντονισμού και Γεωργίας και δημοσιευομένων εις την Εφημερίδα της Κυβερνήσεως. Σύμφωνα με την παρ. 3 άρθρ. 27 Νόμ. 1914/1990 (ΦΕΚ Α΄ 178), (τόμ. 27, σελ. 196,451) το άνω άρθρ. 1 αριθμείται και ισχύει ως παρ. 4 του άρθρ. 26 Νόμ. 4332/1929 (ανωτ. αριθ. 5). Άρθρ.2.-Η υπ’ αριθ. 36/1971 απόφασις του Δ.Δ.Δ.Δ. Αθηνών «περί των όρων αμοιβής και εξελίξεως των πτυχιούχων Ανωτάτων Σχολών Υπαλλήλων Τραπεζών» κηρυχθείσα εκτελεστή δια της υπ’ αριθ. 1731/105/12.1.1972 αποφάσεως του τ. Υπουργού Εθνικής Οικονομίας, δημοσιευθείσης εις το υπ’ αριθ. 25 της 13ης Ιαν. 1972 ΦΕΚ (τόμ. 15Α4 σελ. 624,45) έχει εφαρμογήν, αφ’ ης ίσχυσε και επί του προσωπικού της Αγροτικής Τραπέζης της Ελλάδος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 